**OBRAZLOŽENJE**

Provedbeni program obveznog cijepljenja u Republici Hrvatskoj u 2020. godini protiv difterije, tetanusa, hripavca, dječje paralize, ospica, zaušnjaka, rubele, tuberkuloze, hepatitisa B, bolesti izazvanih s Haemophilus infl. tipa b i pneumokokne bolesti donosi ministar zdravstva na temelju članka 54. stavka 3. Pravilnika o načinu provođenja imunizacije, seroprofilakse i kemoprofilakse protiv zaraznih bolesti te o osobama koje se moraju podvrgnuti toj obvezi.

Od izuzetne je važnosti da se ovaj Provedbeni program što prije donese kako bi se priprema provedbe uskladila sa novom informatičkom platformom Centralnog mjesta za zaprimanje, distribuciju i praćenje lagera cjepiva Republike Hrvatske (e-CEZDLIH) i centralnog e-Cijepnog kartona Republike Hrvatske (eCIJEPIH) te se stoga postupak savjetovanja sa zainteresiranom javnošću provodi u trajanju od 15 dana.